དེ་ནས་ལི་ཤུའི་དགེ་སློབ་རྣམས་༧དཔལ་གཤེན་བསྟན་༧སྨན་རིའི་དགོན་ལ་བཅར་ནས་ཞྭ་དཀར་བསྟན་པའི་གཙུག་རྒྱན་༧སྐྱབས་རྗེ་རྒྱལ་བ་སྨན་རིའི་ཁྲི་འཛིན་སོ་གསུམ་པ་མཆོག་ལ་ལོ་གཉིས་པའི་དཔེ་འཁྲིད་ཆ་ཡོངས་སུ་རྫོགས་པ་ལེགས་པར་མཇུག་གྲུབ་པའི་བཀྲ་ཤིས་རྟེན་འབྲེལ་གྱི་དོད་དུ་ན་བཟའ་གོས་དྲུག་འདེགས་འབུལ་ཞུས་པ་དང་།ཁོང་གིས་ཧན་གྷ་རིའི་སློབ་མ་ཨ་བེལ་དང་ཕྷ་རན་སིའི་སློབ་མ་ཊི་ཡ་ན་ཊི་ཕི་རྣམ་པ་གཉིས་ལ་ལོ་གཉིས་པའི་དཔེ་འཁྲིད་ཐབས་དྲུག་ལམ་ཁྱེར་གྱི་གཞུང་ཆ་ཚང་བར་དཔེ་འཁྲིད་ཚད་ལྡན་ཚུལ་མཐུན་ངང་ལེགས་པར་མཇུག་བསྐྱངས་ཞུས་ཡོད་པའི་ངོས་འཛིན་གྱི་ཕྱག་འཁྱེར་བསྩལ་གནང་བ་དང་།དེ་དང་ཆབས་ཅིག་༧སྨན་རིའི་དཔོན་སློབ་འཕྲིན་ལས་ཉི་མ་རིན་པོ་ཆེ་དང་༧སྨན་རིའི་བཤད་སྒྲུབ་མཁན་དཔོན་སློབ་སོགས་མཇལ་བཅར་བྱིན་རླབས་ཞུས་ནས་ལོ་གཉིས་པའི་དཔེ་འཁྲིད་ཐབས་དྲུག་ལམ་ཁྱེར་གྱི་ཁྲིད་ཡོངས་སུ་མཐར་སོན་བྱུང་།།